dh-unibe/image-text_koenigsfelden-charters-post-1500 huggingface dataset:
Wir, Lûpolt, von gotz gnaden hˀtzog ze Osterrich und ze Stir, ✳ hˀre ze Krayen, ze der
March ✳ und ze Porthenowe, ✳ grave ze Habsbˀg und ze Kybˀg ✳ und lantgṽe in Obnˀ Elsasze, ✳ verjehen ✳ und tuͦn kunt ✳ allen den, die disen brief ansehent ✳ und horent lesen, ✳ daz wir von unsˀn
und unsreˀ bruͦdˀe wegen ✳ dem erbˀn ritteˀ Uͦlr̄ von Gruͤnembgˀ ✳ umb sinen dienst ✳ gelopt haben ✳
fùnf und zweintzig march silbˀs Baseler gewihtes ✳ und haben ime und sinen erben ✳ da vûr
gesetzet zem werenden pfande fùnf und zweintzig stùcke geltez nach hˀren gùlte ✳ uf den guͦten,
die hie nach gescriben sint, ✳ ze habend, ✳ ze nùtzend ✳ und ze nieszend ✳ als lange, ✳ untz wir ✳ und unsˀe
bruͦdˀe odˀ erben ✳ die fùnf und zweintzig stûcke geltez ✳ von inen erlosen mit fùnf und zweintzig
marchen silbˀs. ✳ und ist diz daz guͦt, ✳ ze Gebistorf: ✳ uf Ruͦdgˀes guͦt zer Gullun vier mûtte ✳
kˀnen ✳ und ein maltˀ habˀn ✳ und vier swin, da vûr git er ✳ ein schilling und zwei pfunt
pfenninge. ✳ uf Ruͦdgˀes guͦt vor Tore zwei vierteil rocken ✳ und zwei vierteil habˀn. ✳ uf
Berchtoltez Vorstˀ guͦt ✳ zwei vierteil kˀn ✳ und ein mût habˀn. ✳ uf Berhtoltez Stehellins guͦt
ein mût kˀn ✳ und ein mût habˀn. ✳ uf ✳ Conr̄ ✳ an Kintzen guͦt ✳ sehs vierteil kˀn ✳ und
sibendhalben mût habˀn. ✳ uf Waltheˀs im Hove guͦt zwei vierteil habˀn. ✳ uf Johans Gùlhorn
guͦt ✳ zwen mût kˀn ✳ und fûnf mût habˀn. ✳ uf Conr̄ in Gassen guͦt ✳ sehs vierteil kˀn ✳
und fûnf mût habˀn. ✳ und uf Ruͦdolfes Cloter guͦt ✳ zwei vierteil habˀn. ✳ und ze eim
urkùnde dirre dinge ist disˀ brief besigelt ✳ mit unsˀm ingesigel, ✳ der ist geben bi Esselingen,
an dem nehsten samestage vor sante Jacobez tage, do man zalte von gotz gebûrte dritzehenhundˀt jar ✳ und da nach in dem fûnftzehenden jar. ✳
Königsf. 47
Kgsf. 47
Staatsarchiv
AARGAU
Gebistorf x
umb xxv stuck hˀrn gùlt
des schulthessen vō
Baden
Gebistorff uff
Ruͤgers guͦt
v
stàt recht
A 72 ✳
K
E ✳ 36 ✳